text: hvide søndag
  
  publiceret: 2009-01-31 00:07:07+01:00
  Hvide søndag, (lat. dominica in albis), i den katolske kirke søndag efter påske. Navnet hentyder til den oldkirkelige skik, at dåbskandidaterne, der var blevet døbt påskelørdag og hele påskeugen igennem havde båret deres hvide dåbsklæder, på denne dag aflagde dem. Hvide søndag betegner af og til også fastelavnssøndag eller pinsesøndag, jf. eng. Whit Sunday for sidstnævnte.